Diari Oficial de la Generalitat Valenciana


Sumari del DOGV 4619, del 30-10-2003 (2003/11386)

RESOLUCIÓ de 14 d'octubre de 2003, de la Secretaria Autonòmica de Cultura, per la qual s'adjudica una beca de col·laboració bibliogràfica, vacant com a conseqüència d'una renúncia.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4619

Data del DOGV
:   30-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11186


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 14 d'octubre de 2003, de la Secretaria Autonòmica de Cultura, per la qual s'adjudica una beca de col·laboració bibliogràfica, vacant com a conseqüència d'una renúncia. [2003/X11209]
  
Per la Resolució de 28 de març de 2003, de la sotssecretària de Promoció Cultural (DOGV núm. 4.477, de 09.04.2003), es va concedir a Miguel Ángel Civera Mollá una beca de col·laboració bibliogràfica al Museu de Belles Arts de València, convocada per l'Orde de 9 de desembre de 2002 de la Conselleria de Cultura i Educació.
  
Amb data 6 d'octubre de 2003, Miguel Ángel Civera Mollá sol·licità a través d'un escrit la renúncia a la dita beca amb efectes del 31 de setembre de 2003.
  
En l'expedient consta com a següent aspirant en l'orde de concessió de la beca Susana Fernández Lloria, segons la valoració dels mèrits aportats pels concursants, realitzada per la Comissió Qualificadora establida en l'orde de referència i reflectida en l'acta II de la reunió de la Comissió.
  
Per tot això, d'acord amb el que disposen les bases de l'orde de convocatòria, de conformitat amb els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en virtut de la delegació efectuada pel conseller de Cultura i Educació, prevista en la disposició final primera de l'Orde de 9 de desembre de 2002 (DOGV núm. 4.431, de 03.02.2003), resolc:
  
Primer. Acceptar la renúncia a la beca de col·laboració bibliogràfica presentada per Miguel Ángel Civera Mollá, amb efectes del 31 de setembre de 2003.
  
Segon. Adjudicar la beca de col·laboració bibliogràfica al Museu de Belles Arts de València a Susana Fernández Lloria.
  
El període de realització de la beca adjudicada per substitució serà el comprés entre el 20 d'octubre de 2003 i el 31 de desembre de 2003, amb la dotació econòmica que corresponga al període, pagadora en mensualitats a càrrec del crèdit disponible com a conseqüència de la renúncia objecte de la present resolució.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició, o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició ha d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 14 d'octubre de 2003.- La secretària autonòmica de Cultura (p.d., Orde de 9 de desembre de 2002, DOGV núm. 4.431, de 03.02.2003): Consuelo Ciscar Casabán.